CELEX: 62008CA0327
Language: et
Date: 2009-06-11 00:00:00
Title: Kohtuasi C-327/08: Euroopa Kohtu (kolmas koda) 11. juuni 2009 . aasta otsus — Euroopa Ühenduste Komisjon versus Prantsuse Vabariik (Liikmesriigi kohustuste rikkumine — Direktiivid 89/665/EMÜ ja 92/13/EMÜ — Hankelepingute sõlmimise läbivaatamise kord — Tõhusa õiguskaitsevahendi tagamine — Miinimumtähtaeg, mida tuleb järgida edututele pakkujatele hankelepingu sõlmimise otsuse teatavakstegemise ja selle hankelepingu sõlmimise vahel)

1.8.2009   
            
            
               ET
            
            
               Euroopa Liidu Teataja
            
            
               C 180/21
            
         Euroopa Kohtu (kolmas koda) 11. juuni 2009. aasta otsus — Euroopa Ühenduste Komisjon versus Prantsuse Vabariik
   (Kohtuasi C-327/08) (1)
   
   (Liikmesriigi kohustuste rikkumine - Direktiivid 89/665/EMÜ ja 92/13/EMÜ - Hankelepingute sõlmimise läbivaatamise kord - Tõhusa õiguskaitsevahendi tagamine - Miinimumtähtaeg, mida tuleb järgida edututele pakkujatele hankelepingu sõlmimise otsuse teatavakstegemise ja selle hankelepingu sõlmimise vahel)
   2009/C 180/34
   Kohtumenetluse keel: prantsuse
   
      Pooled
   
   
      Hageja: Euroopa Ühenduste Komisjon (esindajad: G. Rozet, D. Kukovec ja M. Konstantinidis)
   
      Kostja: Prantsuse Vabariik (esindajad: G. Bergues ja J.-Ch. Gracia)
   
      Kohtuasja ese
   
   Liikmesriigi kohustuste rikkumine — Nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta (EÜT L 395, lk 33; ELT eriväljaanne 06/01, lk 246), muudetud nõukogu direktiiviga 92/50/EMÜ (EÜT L 209, lk 1; ELT eriväljaanne 06/01, lk 322), artikli 2 lõike 1 ja nõukogu 25. veebruari 1992. aasta direktiivi 92/13/EMÜ veevarustus-, energeetika-, transpordi- ja telekommunikatsioonisektoris tegutsevate üksuste hankemenetlusi käsitlevate ühenduse eeskirjade kohaldamisega seotud õigusnormide kooskõlastamise kohta (EÜT L 76, lk 14; ELT eriväljaanne 06/01, lk 315) artikli 2 lõike 1 rikkumine — Miinimumtähtaeg, mida tuleb järgida edututele pakkujatele hankelepingu sõlmimise otsuse teatavakstegemise ja selle hankelepingu sõlmimise vahel
   
      Resolutsioon
   
   
               1)
            
            
               Kuna Prantsuse Vabariik võttis vastu ja jättis jõusse uue tsiviilmenetluse seadustiku (muudetud 20. oktoobri 2005. aasta dekreediga nr 2005-1308, mis puudutab 6. juuni 2005. aasta määruse nr 2005-649 (teatavate avalik-õiguslike või eraõiguslike isikute poolt, kelle suhtes ei kohaldata riigihankelepingute seadustikku, sõlmitud hankelepingute kohta) artiklis 4 nimetatud hankijate sõlmitud hankelepinguid) artikli 1441-1 osas, milles see säte näeb ette hankija märgukirjale vastuse esitamiseks kümnepäevase tähtaja, keelates enne selle vastuse esitamist igasuguse lepingueelse menetluse ning ilma, et see tähtaeg peataks tähtaja, mida tuleb järgida edututele pakkujate hankelepingu sõlmimise otsuse teatavakstegemise ja selle hankelepingu sõlmimise vahel, siis on Prantsuse Vabariik rikkunud nõukogu 21. detsembri 1989. aasta direktiivist 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta, muudetud nõukogu 18. juuni 1992. aasta direktiiviga 92/50/EMÜ, ja direktiivist 92/13/EMÜ veevarustus-, energeetika-, transpordi- ja telekommunikatsioonisektoris tegutsevate üksuste hankemenetlusi käsitlevate ühenduse eeskirjade kohaldamisega seotud õigusnormide kooskõlastamise kohta tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Euroopa Ühenduste Komisjon ja Prantsuse Vabariik kannavad oma kohtukulud ise.
            
         
      (1)  ELT C 285, 8.11.2008.